Ungal d tawsit gar tewsatin n tsekla, tettas-d s ubrid n tesrit. D taḥkayt taɣezzfant, seddan-tt-id iwudam i yettidiren deg wakud d wadeg.Taḥkayt tezmer ad tili teḍra neɣ tezmer ad teḍru maci am tmacahut anda ur d-iban ara adeg d wakud-is, yettili-d kan zik-nni.Ismawen zemren ad ilin di tilawt neɣ d asugen n umaru.Ungal d yiwet n tewsit i yettwasnen aṭas di yal timetti ama tiberraniyen neɣ tid n tmurt n Lmeɣreb rnu tufrar-d daɣen di tmetti tamaziɣt.